**Justin L. Barrett** (s. 1971) on yksi kognitiivisen uskontotieteen perustajista. Hän toimii tutkijana Oxfordin yliopiston kognitiivisen ja evolutionaarisen antropologian tutkimuskeskuksessa.

Ura
---

Barrett väitteli tohtoriksi kokeellisesta psykologiasta Cornellin yliopistossa. Hän on opettanut Michiganin yliopistossa Ann Arborissa.

Barrett on ollut perustamassa ja toimittamassa aikakauslehteä nimeltä *Journal of Cognition & Culture* ja kirjoittanut useita artikkeleita kognitiviisesta uskontotieteestä.

Uskonnolliset näkemykset
------------------------

New York Times kuvaa Barrettia "kristityksi, joka uskoo kaikkitietävään, kaikkivaltiaaseen ja täydellisen hyvään Jumalaan, joka loi maailmankaikkeuden" ja että "ihmisten on tarkoitus rakastaa Jumalaa ja toisiaan". Hänen mielestään "kristillinen teologia opettaa, että ihmiset on luotu elämään rakastavassa suhteessa Jumalaan ja toisiinsa. Miksi Jumala ei sitten loisi meitä sellaisiksi, että usko Jumalaan on meille täysin luonnollista?" Se, että henkisille ilmiöille löytyy tieteellinen selitys, ei Barrettin mukaan merkitse sitä, että niihin tulisi lakata uskomasta.

Kirjassaan *Why Would Anyone Believe in God?* Barrett ehdottaa, että "usko Jumalaan on lähes väistämätön seuraus siitä, miten mielemme on rakennettu. Suurin osa uskomuksistamme on seurausta sellaisten mielen työkalujen toiminnasta, jotka ovat tietoisuutemme alapuolella. Se, mitä tietoisesti uskomme, on suureksi osaksi näiden tiedostamattomien uskomusten tuotosta." Hän kirjoittaa edelleen, että "usko jumaliin sopii hyvin yhteen näiden automaattisten olettamusten kanssa; usko kaikkitietävään, kaikkivaltiaaseen Jumalaan sopii vielä paremmin yhteen kyseisten olettamusten kanssa."

Teokset
-------

* Hänen kirjansa *Why Would Anyone Believe in God?* (AltaMira, 2004) tarjoaa tieteellisen selonteon uskonnollisten uskomusten yleisyydestä. Se on tämän alan ensimmäinen suhteellisen laaja-alainen johdanto yleisölle.

Valikoituja artikkeleja
-----------------------

* "Cognitive Science of Religion: What is it and Why is it?" *Religion Compass* 1(2007). Tarjoaa lyhyen selonteon kognitiotieteen ja uskonnon suhteesta.
* "Exploring the Natural Foundations of Religion," *Trends in Cognitive Sciences,* 2000, vol.4 pp 29–34

Lähteet
-------

1. ↑  Reviews for Why Would Anyone Believe in God? (Arkistoitu – Internet Archive) Altamira Press
2. ↑  Speakers Bio Hawaii conference of the evolution of religion (Arkistoitu – Internet Archive)
3. ↑  Dr. Justin Barrett's Publications (Arkistoitu – Internet Archive) Oxfordin yliopiston Institute of Cognitive and Evolutionary Anthropology
4. ↑  Darwin's God New York Times 4.3.2007
5. ↑  Book description  (Arkistoitu – Internet Archive) Altamira Press - katso myös kirjan esipuhe täältä (Arkistoitu – Internet Archive)
6. ↑  *Religion Compass* 1(2007)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Justin L. Barrett